# Alba királyainak krónikája

### A Wikipédiából, a szabad lexikonból.

Az Alba királyainak krónikája, vagy Skót Krónika rövid krónika Alba skót királyairól az Cináed I mac Ailpíntól (meghalt 858-ban) II. Kennethig (uralkodott 971-995) terjedő másfél évszázadban. W.F. Skene a Skót királyok krónikája (Chronicle of the Kings of Scots) nevet használta rá, mások Óskót krónika (Older Scottish Chronicle) néven is emlegették, de a tudományban általánosan elfogadott címe Alba királyainak krónikája (Chronicle of the Kings of Alba).

A szöveg egyetlen fennmaradt példánya a Poppleton kéziratban van, amelyet a párizsi Bibliothèque Nationale őriz. Sorrendben ez a negyedik a kéziratban egymás után található hét skót dokumentum közt, amelyek közül az első hatot - amelyet valószínűleg a korai 13. században írtak le - kezdősoráról de Situ Albanie néven ismernek.

A krónika a legfontosabb fennmaradt forrás a korszakról. Jó része hiberno-latin nyelven íródott, bár a szöveg mutat némi franciásodást, és írója ismerte a korabeli középír ortográfiát (íráskészletet) is. Az eredeti szöveget kétségkívül Skóciában írták, valószínűleg a 11. század eleje felé, röviddel II. Kenneth uralkodása után.

## [szerkesztés] Lásd még

- A Brit-szigetek uralkodóinak listája

## [szerkesztés] Források (angolul)

- Anderson, Alan Orr, Early Sources of Scottish History: AD 500-1286, Vol. 1, (Edinburgh, 1923)
- Anderson, Marjorie O., Kings and Kingship in Early Scotland, (Edinburgh, 1973)
- Skene, William F., Chronicles of the Picts and Scots: And Other Memorials of Scottish History, (Edinburgh, 1867)

## [szerkesztés] Külső hivatkozás

- A szöveg angol fordítása, rövid jegyzetekkel

A lap eredeti címe "http://hu.wikipedia.org../../../a/l/b/Alba_kir%C3%A1lyainak_kr%C3%B3nik%C3%A1ja.html"

Kategóriák: Skócia | Nagy-Britannia történelme | Brit kultúra

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Norsk (bokmål)